|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 4 ОТ 2017 Г. ЗА ПРИЛАГАНЕ НА МЯРКА 14 „ХУМАННО ОТНОШЕНИЕ КЪМ ЖИВОТНИТЕ” ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014 – 2020 Г.** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | **Асоциация за развъждане на месодайните породи говеда в България** – получено по електронен път на 28.01.2021 г. | С настоящото становище бихме желали да обърнем внимание към разпределянето на ставките по подмярка 14.1., по-конкретно в частта, касаеща сектор месодайно говедовъдство.Съгласно проекта на Наредбата, чл. 8, ал. 1, т. 3 се изменя по следния начин: **„...левовата равностойност на 24,54 евро/ЖЕ за дейността по чл. 4, ал. 2, т. 2, а за заявена дейност от 2021 г., е левовата равностойност на 24,70 евро/ЖЕ.“**.Видно е, че при заложената промяна, ставката за 2021г. за свободно отглеждане на открито на говеда над 6-месечна възраст и/или биволи, се повишава с 0,16 евро/ЖЕ, спрямо тази за 2020 г. Не така стои положението с разпределението на средствата по останалите дейности. Чувствително е увеличението по чл. 8, ал. 1, т. 1 и т. 2 - от 27,46 евро/ЖЕ на 39,72 евро/ЖЕ и от 42,71 евро/ЖЕ на 66,21 евро/ЖЕ. При подмярка 14.2, заложените промени са съответно от 44,40 евро/ЖЕ на 47,86 евро/ЖЕ за дейностите по чл. 4, ал. 3, т. 1 и от 22,50 евро/ЖЕ на 28 евро/ЖЕ за свободно отглеждане на открито на дребни преживни животни. |  |  |
|  |  | Като заинтересована страна, считаме това разпределение за несправедливо и дискриминиращо част от земеделските стопани, а именно отглеждащите говеда в месодайно направление и/или биволи. Обръщаме внимание, че те са регистрирали пасищата си като животновъдни обекти по чл. 137 от Закона за ветеринарномедицинската дейност и по реда на Наредба 44 спазват всички ветеринарномедицински изисквания, които не са никак малко. Формираните по този начин ставки обезсърчават фермерите, развиващи се в тази част от родното земеделие и обезсмислят усилията, които полагат към повишаване на хигиената и здравето на животните, осигуряване на качествени фуражи, опазване на околната среда и др. |  |  |
|  |  | Искаме отново да отбележим, че месодайното говедовъдство е един от най-тежките и рискови отрасли в агробизнеса, особено сега, на фона на разрастващата се криза в следствие на коронавируса и тежко пострадалият от нея ХОРЕКА сектор, който е с най-голям потенциал за развитието и популяризирането на месодайното говедовъдство в страната. В тази връзка, молим да се помисли върху възможността за преразглеждане на средствата по Мярка 14 и тяхното по-балансирано разпределение. | Не се приема | Съгласно чл. 62, пар. 2 от Регламенти (ЕС) № 1305/2013 от 2013 когато помощта се отпуска въз основа на стандартни разходи или допълнителни разходи и пропуснати доходи в съответствие с член 21, параграф 1, букви а) и б), по отношение на пропуснати доходи и разходи за поддръжка, и с членове 28-31, 33 и 34, държавите членки гарантират, че съответните изчисления са адекватни и точни, както и че са направени предварително въз основа на честен, справедлив и проверим метод на изчисление. За тази цел орган, който е функционално независим от органите, отговарящи за изпълнението на програмата, и който разполага с подходящите експертни знания, прави изчисленията или потвърждава адекватността и точността на изчисленията. С оглед на това е възложено на външен изпънител преизчислението на компенсаторните плащания по мярката, въз основа на анализ, при който е направена съпоставка на производствените и пазарни промени за периода 2017 – 2019 г. спрямо периода 2011 – 2013 г., който е използван за изчисляване на компенсаторното плащане по мярката. В резултат на извършения анализ е направено преизчисляване на компенсаторните плащания по мярката от страна на изпълнителя като са отчетени пропуснатите ползи и допълнителните разходи за изпълнение на заложените дейности и изисквания.Преизчислените компенсаторни плащания по мярка 14 „Хуманно отношение към животните“ са гласувани на петнадесето заседание на Комитета за наблюдение на ПРСР 2014 – 2020 г., проведеното чрез видеоконферентна връзка на 22.12.2020 г. Разпоредбите в националното законодателство не могат да са в противоречие с одобрените текстове в ПРСР 2014 – 2020 г. |
|  | **Национален съюз на говедовъдите в България**– получено по електронен път на 01.02.2021 г. | НСГБ везе активно участие по отношение обсъждането на въпросите по хуманното отглеждане на животните и дискутираните настоящи и бъдещи промени. В подкрепа на това, изпратихме и две писма с наши предложения и съответно подкрепа на някои от направените такива.С настоящото становище бихме желали да обърнем внимание към една от ставките по подмярка 14.1., по-конкретно в частта, касаеща сектор говедовъдство за свободно отглеждане на открито на едри преживни животни. |  |  |
|  |  | В предложения проект за промени в Наредба № 4 Съгласно проекта на Наредбата, чл. 8, ал. 1, т. 3 се изменя по следния начин: „…левовата равностойност на 24,54 евро/ЖЕ става – в т. 3 след думите „чл. 4, ал. 2, т. 2“ се добавя „а за заявена дейност от 2021 г.,е левовата равностойност на 24,70 евро/ЖЕ“. |  |  |
|  |  | За тази дейност през 2021 г. левовата равностойност е на 24,70 евро/ЖЕ.” Заложената за промяна сума за подпомагане се повишава само с 0,16 евро/ЖЕ, спрямо тази за 2020 г. В същият случаи по отношение при отглеждане на ДПЖ на открито имаме завишение на ставката от 5.50 евро. Сметнато и в животинска единица, разликата е пак е голяма. |  |  |
|  |  | Като заинтересована страна, считаме, че това предложение включено в проекта е неправилно и дори смятаме, че е техническа грешка. Трябва да се знае, че млечното говедовъдство е най уязвимия сектор от животновъдството ни и ако искаме да не сме зависими от други държави трябва да произвеждаме мляко. И то много мляко при намалена себестойност, което може да се постигне само с използването на повече и по качествени пасища, които не можем да имаме с завишена помощ от 16 цента. | Не се приема | Съгласно чл. 62, пар. 2 от Регламенти (ЕС) № 1305/2013 от 2013 когато помощта се отпуска въз основа на стандартни разходи или допълнителни разходи и пропуснати доходи в съответствие с член 21, параграф 1, букви а) и б), по отношение на пропуснати доходи и разходи за поддръжка, и с членове 28-31, 33 и 34, държавите членки гарантират, че съответните изчисления са адекватни и точни, както и че са направени предварително въз основа на честен, справедлив и проверим метод на изчисление. За тази цел орган, който е функционално независим от органите, отговарящи за изпълнението на програмата, и който разполага с подходящите експертни знания, прави изчисленията или потвърждава адекватността и точността на изчисленията. С оглед на това е възложено на външен изпънител преизчислението на компенсаторните плащания по мярката, въз основа на анализ, при който е направена съпоставка на производствените и пазарни промени за периода 2017 – 2019 г. спрямо периода 2011 – 2013 г., който е използван за изчисляване на компенсаторното плащане по мярката. В резултат на извършения анализ е направено преизчисляване на компенсаторните плащания по мярката от страна на изпълнителя като са отчетени пропуснатите ползи и допълнителните разходи за изпълнение на заложените дейности и изисквания.Преизчислените компенсаторни плащания по мярка 14 „Хуманно отношение към животните“ са гласувани на петнадесето заседание на Комитета за наблюдение на ПРСР 2014 – 2020 г., проведеното чрез видеоконферентна връзка на 22.12.2020 г. Разпоредбите в националното законодателство не могат да са в противоречие с одобрените текстове в ПРСР 2014 – 2020 г. |
|  |  | Уважаеми Господа, разгледайте въпросната ставка. Нека да не всяваме раздор между говедовъди и овцевъде. Нека всяко въдство да получи това от което наистина се нуждае. |  |  |
|  | **Българска Асоциация Биопродукти**– писмо № 15-71 от 18.02.2021 г. | Във връзка с публикувания проект бихме отбелязали следното възражение: |  |  |
| Следва да алармираме за едно несъответствие между Наредба № 4 и Закона за защитените територии.Чл.10, алинея (2) и (3) от Наредба №4 гласи:(2) (Изм. и доп. - ДВ, бр. 83 от 2018 г., в сила от 09.10.2018 г., изм. - ДВ, бр. 53 от 2019 г.,в сила от 05.07.2019 г.) Документите за ползване на животновъдния обект, в който се извършват дейности по чл. 4, ал. 2, т. 1 и ал. З, т. 1, трябва да са за срок най-малко от 1 година считано от датата на подаване на заявлението за подпомагане, с изключение на животновъдните обекти - пасища.(3) (Изм. и доп. - ДВ, бр. 53 от 2019 г., в сила от 05.07.2019 г.) Документите за ползване за животновъдните обекти - пасища, могат да бъдат за срок не по-малък от една година, като кандидатът е длъжен да осигури ползване на площи за паша при спазване наусловието на чл. 4,ал. 5.Според така конструираната Наредба №4 се признава само и единствено Документ за ползване на животновъден обект - пасище за мин. 1 година, в същото време в Закона за защитените територии чл. 50,т.5 и чл.5,ал.3,т.11 буква „а, т.12 буква „в", както и и чл. 7,ал. 1, т. 5 и т. 7 от Правилника за устройство и дейността на дирекциите на националните паркове ЕДИНСТВЕНИЯ документ , който може да бъде издаден за ползване на ЖО -пасище на териториите на националните паркове това е РАЗРЕШИТЕЛНОТО ЗА ПАША.Това противоречие между наредбата и Закона, доведе до отказ от подпомагане на редица фермери, чийто ЖО- пасища попадат на територията на Националните паркове и последва отказ и/или санкция от прилагащия орган в лицето на ДФ „Земеделие" за липсата на едногодишни договори за тези обекти.В тази връзка бихме искали да се прецизира Наредба №4, в частност чл.Ю.алинея (2) и (3) и да бъде синхронизиран със Закона за защитените територии , който се явява по-висшестоящ Акт | Не се приема | Разпоредбите на чл. 10, ал. 2 и ал. 3 от Наредба № 4 от 2017 г. са по отношение изискването за осигуряване на не по-малко от 10 на сто над задължителния стандарт. Проверката за правно основание се извършва в съответствие с чл. 4, ал. 6, съгласно която пасищните площи на стопанството трябва да са регистрирани в Интегрираната система за администриране и контрол (ИСАК) и да осигуряват възможност за паша на заявените животни. В допълнение, съгласно чл. 18б, ал. 2 от Наредба № 44 от 20 април 2006 г. за ветеринарномедицинските изисквания към животновъдните обекти за животновъдните обекти - пасища, в защитени територии по смисъла на Закона за защитените територии изискванията на чл. 18а, ал. 2, т. 1, 2, 4 и 6 не се прилагат. С оглед на това, че нормативни разпоредби не могат да противоречат на законови такива, по отношение на животновъдните обекти - пасища в националните паркове се прилагат разпоредбите на по-висшестоящия акт. |